દુબઈઃ અઝહર અલીના અણનમ ૧૪૬ રન અને સમી અસલમ (૯૦) સાથેની શાનદાર ભાગીદારીને કારણે પાકિસ્તાને વેસ્ટ ઇન્ડીઝ વિરુદ્ધ એશિયાની પહેલી ડે નાઇટ ટેસ્ટના પ્રથમ દિવસે મજબૂત શરૂઆત કરી છે. ગુલાબી બોલથી રમાતી આ ટેસ્ટના પહેલા દિવસે પાકિસ્તાને ટોસ જીતીને બેટિંગ કરવાનું પસંદ કર્યા બાદ દિવસની રમત પૂરી થઈ ત્યારે એક વિકેટના ભોગે ૨૭૯ રન બનાવી લઈને મજબૂત સ્થિતિ હાંસલ કરી લીધી છે. રમત પૂરી થઈ ત્યારે અઝહર અલી (અણનમ ૧૪૬)ની સાથે અસદ શફીક ૩૩ રને રમી રહ્યો છે. પાકિસ્તાનની આ ૪૦૦મી ટેસ્ટ છે.